
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Οριοθέτηση και όροι δόμησης οικισμών Νίψας, Πέπλου, Βρυσούλας 

και Αρδανίου του Ν. Έβρου. 1 

Τροποποίηση του εγκεκριμένου σχεδίου του οικισμού της Ν. Αγα- 

θούπολης Ν. Πιερίας και καθορισμός όρων δόμησης. 2 

Τροποποίηση του εγκεκριμένου σχεδίου του οικισμού Καταχά, Ν. 

Πιερίας. 3 

Τροποποίηση του εγκεκριμένου σχεδίου του οικισμού Μακρυγιάλου 
Ν. Πιερίας και καθορισμός όρων δόμησης. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-3176 Οικ. (1) 


Οριοθέτηση και όροι δόμησης οικισμών Νίψας, Πέπλου, Βρυσούλας και 
Αρδανίου του Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ'/3.5.85), «περί 
τρόπου καθορισμού ορίων οικισμών της χώρας μέχρι 2.000 κατ., κα¬ 
τηγορίες αυτών και καθορισμός όρων και περιορισμός δόμησής τους». 

2. Το Ν. 1577/18.12.85 (ΦΕΚ 210/Α*) «περί Γενικού Οικοδομι¬ 
κού Κανονισμού». 

3. Τις διατάξεις του Α.Ν. 314/68. 

4. Το άρθρο 9 του Ν.Δ. 17.7.1923. 

5. Τις προτάσεις των ιδιωτών μελετητών μηχανικών, στους οποίους 
ανατέθηκε μελέτη στα πλαίσια του προγράμματος των ανοικτών πό¬ 
λεων, που αφορούν τον προσδιορισμό των ορίων των υπόψη οικισμών. 

6. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές, κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

7. Τη με αριθ. 1-879/26.2.86 απόφασή μας για την κατηγοριοποί- 
ηση των οικισμών του Ν. Έβρου που έχουν πληθυσμό μέχρι 2.000 κα¬ 
τοίκους. 

8. Τα πληθυσμιακά στοιχεία της τελευταίας απογραφής της 
Ε.Σ.Υ.Ε. 

9. Τις γνωμοδοτήσεις του Συμβουλίου ΠΕ.ΧΩ.Δ.Ε. με αριθ. 1/ 
23.7.86, 5/10.12.86 και 80, 81, 82/16.7.87. 

10. Την άπρακτη παρέλευση προθεσμίας για γνωμοδότηση του 
Κοιν. Συμβ. Νίψας και τις αποφάσεις 28/85 Κοινοτ. Συμβουλίου- Πέ¬ 
πλου και 21/85 Κοινοτ. Συμβ. Αρδανίου, αποφασίζουμε: 

I. Καθορίζουμε τα όρια των οικισμών : Νίψας, Πέπλου, Βρυσούλας 


και Αρδανίου, όπως αυτά φαίνονται στα συνοδευτικά της παρούσας σχε¬ 
διαγράμματα σε κλίμακα 1:5.000, που αποτελούν αναπόσπαστα μέρη 
της απόφασης αυτής και συντάχθηκαν βάσει στοιχείων, χαρτών και επι¬ 
τόκου ελέγχου. 

II. Καθορίζουμε τους ακόλουθους όρους δόμησης: 

Α. 1. Αρτιότητα: Εντός των ορίων των οικισμών θεωρούνται άρτια τα 
οικόπεδα που έχουν εμβαδό 800 τ.μ. 

Κατά παρέκκλιση, εντός των ως άνω ορίων, θεωρούνται άρτια τα οι¬ 
κόπεδα με όποιο εμβαδό και διαστάσεις είχαν την ημέρα δημοσίευσης 
του Διατάγματος. 

2. Ύψος: Εκτός των ορίων του οικισμού το μέγιστο επιτρεπόμενο 
ύψος ορίζεται σε 7,5 μ. 

3. Κατά τα λοιπά ισχύουν οι γενικοί όροι δόμησης που προβλέπονται 
από τα άρθρα 5,6,7 του 24.4.85 Π. Δ/τος όπως τροποποιήθηκαν με το 
από 14.2.87 Π. Δ/γμα (ΦΕΚ 133 Δ’/23.2.87). 

Β. Ειδικοί όροι δόμησης. 

Όπως και στη με αριθ. 1-3710/86 Απόφαση, δηλαδή: 

1. Επικάλυψη: Ξύλινη στέγη ή κεκλιμμένη πλάκα, με κλίση έως 
30% και επικάλυψη με κεραμίδια κόκκινα βυζαντινού ή ρωμαϊκού τύ¬ 
που. 

Απαγόρευση κατασκευής οριζόντιας προεξοχής (μαρκίζας) στο επί¬ 
πεδο που αρχίζει η στέγη. 

2. Όψεις: Χρώμα λευκό ή ανοικτού χρώματος. 

3. Εξώστες: Να καταλαμβάνουν το πολύ τα 2/3 του μήκους της 
όψης. Το πλάτος τους να μην ξεπερνάει το 1,5 μ. πέρα από το επίπεδο 
της όψης. 

4. Στηθαία - Κιγκλιδώματα: Στα κιγκλιδώματα εξωστών και εξω¬ 
τερικών κλιμάκων να χρησιμοποιείται σίδηρος ή ξύλο ή αλουμίνιο χω¬ 
ρίς υαλοστάσιο. Για τα στηθαία συμπαγής ή διάτρητη τοιχοποιία. 

5. Ανοίγματα εξωτερικά: Να καταλαμβάνουν ποσοστό έως 25% του 
συνόλου των όψεων κάθε ορόφου. Σε περίπτωση ισογείου καταστήματος 
έως 50%. 

6. Περίφραξη: Για τη ρυμοτομική γραμμή μαντρότοιχος χαμηλός 
πέτρινος ή σοβαντισμένος λευκός ή στο χρώμα της όψης ύψους έως 80 
εκ. με κιγκλίδωμα. 

Στα πλάγια όρια, δυνατότητα κατασκευής τοίχου ύψους έως 2 μ. 

7. Ακόμα παρέχεται η δυνατότητα κατασκευής ειδικών κτιρίων με 
σύγχρονη αρχιτεκτονική (υλικά - σύνθεση), κατόπιν εγκρίσεως της 
Ε.Π.Α.Ε. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 12 Αυγούστου 1987 
Ο Νομάρχης 
ΑΝΤΩΝΗΣ ΚΩΒΑΙΟΣ 

Αριθ. ΤΠ 4991 (2) 

Τροποποίηση του εγκεκριμένου σχεδίου του οικισμού της Ν. Αγαθούπο- 
λης Ν. Πιερίας και καθορισμός όρων δόμησης. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του άρθρου 9 του Ν. Δ/τος της 17.7.23 Π. Δ/τος 
«περί σχεδίων πόλεων κ.λπ.». 

2) Το Π. Δ/γμα 183 (ΦΕΚ 70Α/5.6.86) «έγκριση τροποποίησης 
και καθορισμού όρων και περιορισμών δόμησης από τους Νομάρχες». 

3) Την 22357/24.8.68 απόφαση Νομάρχη Πιερίας με την οποία 
εγκρίθηκε η από το έτος 1966 διανομή οικοπέδων του οικισμού Ν. 
Αγαθούπολης και το εγκεκριμένο σχέδιο του οικισμού. 

4) Τις 25/87 και 30/87 αποφάσεις του Κοινοτικού Συμβουλίου Ν. 
Αγαθούπολης. 

5) Τη γνωμοδότηση του συμβουλίου ΧΟΠ Ν. Πιερίας που αναφέρε¬ 


ται στο θέμα αυτό και περιλαμβάνεται στα πρακτικά της συνεδρίασης 
της 10.7.87, αποφασίζουμε: 

Εγκρίνουμε την τροποποίηση του σχεδίου του οικισμού Ν. Αγαθού¬ 
πολης στο ΟΤ 6, όπως φαίνεται στο συνημμένο διάγραμμα που συνο¬ 
δεύει την παρούσα απόφαση και αποτελεί αναπόσπαστο μέλος αυτής και 
καθορίζουμε τις χρήσεις και τους όρους δόμησης ως εξής: ΟΤ 6Α Κ.Χ. 
χώρος πάρκου. ΟΤ 6Β χώρος ανέγερσης κοινοτικού καταστήματος και 
ξενώνα. ΟΤ 6Γ Κ.Χ. χώρος πάρκου. Στο ΟΤ 6Β επιβάλλεται προκήπιο 
πλάτους 4.00 μ. όπως φαίνεται στο σχέδιο και καθορίζονται οι όροι δό¬ 
μησης του οικισμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 19 Αυγούστου 1987 
Ο Νομάρχης 
ΔΗΜ. ΒΑΣΙΛΕΙΑΔΗΣ 

Αριθ. ΤΠ 5151 (3) 

Τροποποίηση του εγκεκριμένου σχεδίου του οικισμού Καταχά, Ν. Πιε¬ 
ρίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του άρθρου 9 του Ν. Δ/τος της 17.7.23 «περί σχε¬ 
δίων πόλεων κ.λπ.». 

2) Το Π. Δ/γμα 183 (ΦΕΚ 70Α/5.6.86) «έγκριση τροποποίησης 
και καθορισμού όρων και περιορισμών δόμησης από τους Νομάρχες». 

3) Το Ν. Δ/γμα 1189/72 με το οποίο εγκρίθηκε η από τα έτη 1966 
και 1969 διανομή οικοπέδων του οικισμού Καταχά και το εγκεκριμένο 
σχέδιο του οικισμού. 


4) Τις 3/87 και 33/87 αποφάσεις του Κ.Σ. Καταχά. 

5) Τη γνωμοδότηση του Συμβουλίου ΧΟΠ Ν. Πιερίας που αναφέρε- 
ται στο θέμα αυτό και συμπεριλαμβάνεται στα πρακτικά της συνεδρία¬ 
σης της 22.7.87, αποφασίζουμε: 

Εγκρίνουμε την τροποποίηση του εγκεκριμένου σχεδίου του οικισμού 
Καταχά στο ΟΤ 6 όπως φαίνεται στο συνημμένο στην παρούσα από¬ 
φαση διάγραμμα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 7 Αυγούστου 1987 
Ο Νομάρχης 
ΔΗΜ. ΒΑΣΙΛΕΙΑΔΗΣ 

Αριθ. ΤΠ 5152 (4) της 22.7.87, αποφασίζουμε: 

Τροποποίηση του εγκεκριμένου σχεδίου του οικισμού Μακρυγιάλου Ν. Εγκρίνουμε την τροποποίηση του σχεδίου του οικισμού Μακρυγιάλου 
Πιερίας και καθορισμός όρων δόμησης. και δημιουργούμε το ΟΤ 52 όπως φαίνενται στο συνημμένο διάγραμμα 

Ο ΝΟΜΑΡΧΗΣ ΠΙΕΡΙΑΣ που συνοδεύει την παρούσα απόφαση και αποτελεί αναπόσπαστο μέλος 

Έχοντας υπόψη: αυτής και καθορίζουμε τους εξής όρους δόμησης: 

1) Τις διατάξεις του άρθρου 9 του Ν. Δ/τος της 17.7.23 «περί αχε- α) Αρτιότητα: Πρόσωπο 15,00 μ. εμβαδό 400 τ.μ. 

δίων πόλεων κ.λπ.». β) Ποσοστό κάλυψης: 60%. 

2) Το Π. Δ/γμα 183 (ΦΕΚ 70Α/5.6.86) «έγκριση τροποποίησης γ) Συντελεστής δόμησης: 0,8. 

και καθορισμού όρων και περιορισμών δόμησης από τους Νομάρχες». δ) Στέγη υποχρεωτική με μέγιστο ύψος: 1,80 μ. 

3) Το Ν.Δ. 2535/53 με το οποίο εγκρίθηκε η από το έτος 1939 δια- Η απόφαση αυτή να δημοσιευθεί στην Εφημερίδα της Κυβερνή- 

νομή οικοπέδων Μακρυγιάλου και το εγκεκριμένο σχέδιο του οικισμού. αεως. 

4) Τις 70/86 και 80/86 αποφάσεις του Κ.Σ. Μακρυγιάλου. Κατερίνη, 19 Αυγούστου 1987 

5) Τη γνωμοδότηση του Συμβουλίου ΧΟΠ Ν. Πιερίας που αναφέρε- Ο Νομάρχης 

ται στο θέμα αυτό και περιλαμβάνεται στα πρακτικά της συνεδρίασης ΔΗΜ. ΒΑΣΙΛΕ1ΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






